খোকসা থানার ভারপ্রাপ্ত কর্মকর্তা (ওসি) নাজমুল হুদার ভাষ্য, শিমুলিয়া এলাকায় কুষ্টিয়া-রাজবাড়ী আঞ্চলিক মহাসড়কে গাছের গুঁড়ি ফেলে ডাকাতির তথ্য পায় পুলিশ। টহল পুলিশের একটি দল ঘটনাস্থলে গেলে ডাকাতেরা গুলি ছোড়ে। পুলিশও পাল্টা গুলি ছোড়ে। একপর্যায়ে ডাকাতেরা পিছু হটে। ঘটনাস্থলে এক ডাকাতের মৃতদেহ পাওয়া যায়। ঘটনাস্থল থেকে একটি শাটারগান, একটি পিস্তল, দুটি গুলি, তিনটি রামদা ও গাছ কাটার একটি করাত উদ্ধার করা হয়েছে।